Publication: Magyar Közlöny
Issue: MK-2010-73 (Year: 2010, Number: 73)
Era: contemporary
Section: Melléklet a 20/2010. (V. 11.) OKM rendelethez
Paragraph Index: 306

a) Multimédiás dokumentumok 4 óra Multimédiás dokumentumok (szöveg, rajz, hang/zene, ábra, fénykép, animáció, film) megnyitása, kész dokumentumok átalakítása. Formátumok, konvertálás. A multimédiás dokumentumok jellemzőinek összegyűjtése és osztályozása közösen. Gyűjtőmunka párban: a multimédiás dokumentumokhoz tartozó formátumok, illetve eszközök összegyűjtése az internet segítségével. Táblázat készítése az összegyűjtött, csoportosított adatokból közösen, az egyes tulajdonságok, jellemzők értelmezése. Ismerkedés konvertáló programokkal, ezek kipróbálása, kezelése. Kiemelt kompetenciák Információkeresés, -gyűjtés, -feldolgozás, kritikus és etikus alkalmazás. Internet alapú szolgáltatások elérése, a velük való kutatás. Számítógépes alkalmazások a szabadidő, az információ-megosztás, a tanulás terén. Egyéni és csapatmunkában történő munkavégzés. Kritikus és kíváncsi attitűd, kreativitás. Saját nézőpont összevetése mások véleményével. „Személyre szabom az eszközöm” – javasolt feladatok: Windows háttérkép megváltoztatása, mobiltelefonra háttérkép, egyéni csengőhangok készítése, animációk letöltése.

Source: https://magyarkozlony.hu/hivatalos-lapok/e0d859421ba7844aeb3b63c050c49a07c841fe25/dokumentumok/6ba5b3e4415f33eb8ffae2ef1062e526c5106e6d/letoltes